Ocean's Paradise Beach Cottage | LekkeSlaap
Ocean's Paradise Beach Cottage is 'n vakansiekothuis met moderne geriewe en 'n puik see-uitsig. Die huis is in Anerley, naby 'n gewilde visvang- en swemstrand, 'n lang sandstrand en die strandmeer.
Daar is Blouvlagstrande met lewensredders net 5 minute se stap na albei kante toe. Die kleinspan kan die getypoel en rotsagtige strand verken en daar is ook 'n veilige speelplek op die strand vir kleiner kindertjies. Op winderige dae kan jy die walvisse sien baljaar en op windstil dae die dolfyne sien verby swem. Probeer gerus om die skepe wat verby vaar te identifiseer!
Die huis bied slaapplek aan 6 gaste. Daar is 3 slaapkamers, 2 badkamers, 'n kombuis, eetkamer en sitkamer. Die groot kombuis is goed toegerus en 'n skoonmaakdiens is beskikbaar. Die huis het 'n ADSL-internetverbinding.
Indien beurtkrag plaasvind, is daar 'n herlaaibare ligte en 'n gaskoker.
Daar is 2 motorhuise en 'n troeteldiervriendelike tuin waar woef kan rondhardloop. Die stoep is naby die strand en bied 'n ongelooflike uitsig.